**Babakötvényes számlanyitás Ügyfélkapun keresztül**

Amennyiben gondoskodni szeretne gyermeke jövőjéről, és ezért Babakötvényt kíván vásárolni, akkor az **Ügyfélkapun keresztül (magyarorszag.hu) már otthonról is megnyithatja gyermeke részére az ehhez szükséges Kincstári Start-értékpapírszámlát**. Ráadásul, ha most, 2020. április 27. és június 30-a között teszi ezt meg, akkor még egy nyereményjátékban is részt vehet.

Már nem szükséges a személyes megjelenés a Kincstári Start-értékpapírszámla megnyitásához, a Magyar Államkincstár legújabb fejlesztésének köszönhetően. A számla megnyitása és vezetése ingyenes, gyors és egyszerű, Babakötvény vásárlására pedig a szintén Ügyfélkapun is megigényelhető Webkincstár-, Mobilkincstár elektronikus csatornákon is lehetőség van.



A 2020. április 27-június 30. között Start-számlát megnyitó ügyfeleink nyereményjáték sorsoláson vehetnek részt. Nyeremény: állampapír vásárlásra beváltható utalvány a Kincstárnál. A részvételi feltételek a Játékszabályzatban olvashatóak.

**A Kincstári Start-értékpapírszámla nyitás előnyei:**

* Évente a befizetések **10%-ának megfelelő, de legfeljebb évi 6.000 Ft állami támogatás jár.** Az életkezdési támogatás összege, valamint a számlán jóváírt összes befizetés és kamat automatikusan Babakötvénybe kerül befektetésre, mely a **magyar állami garancia miatt hosszú távon is biztonságos befektetés.**
* A számla vezetéséért, más számlavezetőtől történő átvételért, a megbízások teljesítéséért és a kifizetésért a **Kincstár semmilyen díjat nem számít fel**.
* A gyermek 18. életévének betöltéséig keletkezett megtakarítás és hozam mentesül **mindennemű adó, járulék és illeték alól.**
* **WebKincstár**, [**MobilKincstár**](http://www.allamkincstar.gov.hu/hu/lakossagi-ugyfelek/allampapir_forgalmazas_a_mobilkincstaron_keresztul_) és [**TeleKincstár**](http://www.allamkincstar.gov.hu/hu/lakossagi-ugyfelek/telekincstar_telefonos_allampapir_forgalmazas) szolgáltatásaink segítségével ügyeit kényelmesen – akár otthonról is – intézheti.
* **Kiemelkedően magas kamat, akár 6,4%! (előző évi hivatalosan közzétett infláció + 3%)**

*2006. január 1. napja előtt* született gyermekek esetén is nyitható Start-számla. Ezen gyermekek számlájára a számlanyitást követő 30 napon belül legalább 25.000 forint befizetést kell teljesíteni.